विनीत बाजपेयी ने, महज 22 साल की उम्र में, अपने बिजनेस की शुरुआत 14,000 रुपए के साथ की थी। कहते हैं संघर्ष के बिना सफलता नहीं मिलती। विनीत इस ‘कथन’ को अच्छे से समझते थे। दिल्ली विश्वविध्यालय से अर्थशास्त्र में स्नातक और प्रतिष्ठित लाल बहादुर शास्त्री प्रबंधन संस्थान से एमबीए करने वाले विनीत ने ‘स्थायी नौकरी’ और ‘संघर्ष’ में, ‘संघर्ष’ को ही अपना साथी चुना। वह जीई कैपिटल में कार्य कर रहे थे उसी दौरान उन्होनें डिजिटल एजेंसी ‘मेगनोन’ की परिकल्पना को साकार रूप दिया। वह एक स्थायी-नौकरी कर रहे थे। जिसमें पूरी संभावना थी कि आगे चल कर उन्हें पदोन्नति मिलती और उनकी तनख़्वाह भी बढ़ती।